Danskerne vil have 


dobbelt så dyr tobak 


New York lægger 
sag an mod 
klimasynderne 

POLITIKEN 


Småbørns 


trivsel registreres 


bag om ryggen på forældrene 


Kommuner gemmer data 
om institutionsbørns 
trivsel og udvikling. 
Registreringen oplyses 
ikke til forældrene, hvilket 
eristrid med loven. 


JAKOB SORGENFRI KJÆR 


hm 


u ved, om dit barn går på grøn el- 
ler gul stue i vuggestuen og bør- 
nehaven. Men ved du også, om 


det pædagogiske personale elektronisk 
har registreret dit barn som grønt eller 


gult, bedømt ud fra barnets trivsel, udvik- 
ling og færdigheder? 

Stadig flere kommuner kræver, at pæ- 
dagogerne i vuggestuer og børnehaver 
indtaster data om hvert enkelt barns triv- 
sel. Personoplysningerne bliver registre- 
ret med barnets cpr-nummer og slettes 
først efter adskillige år. Men flere steder i 
landet har forældrene intet fået at vide 
om den elektroniske registrering. 

I Københavns Kommune blev det i 2017 
et krav til pædagogerne i de kommunale 
daginstitutioner, at de såkaldte Topi-triv- 
selsvurderinger blev indtastet digitalt. 
Bekymrede pædagoger har kontaktet Po- 
litiken og fortalt, at registreringen sker 
bag om ryggen på forældrene. En pæda- 
gog fortæller, hvordan de ansatte er ble- 
vet oplyst af en leder om, at forældrene ik- 
ke må få at vide, at registreringen sker. 

I trivselsundersøgelserne registreres 
børnene i et it-system med en farvekode - 
grøn, gul eller rød - alt efter personalets 
vurdering af barnets trivsel. 

»Som forælder ville jeg blive rasende, 


hvis jeg fandt ud af, at pædagogerne 
stempler mit barn som gult, grønt eller 
rødt uden at informere mig. Vi ved intet 
om, hvem der har adgang, og om nogen 
kan se det, når barnet bliver ældre. Vi har 
fået at vide, at det sker i et lukket system, 
så det skal vi ikke bekymre os om«, siger 
en pædagog, der vil være anonym. 

En anden pædagog fortæller, hvordan 
vurderingen dukker op i systemet, når et 
barn skifter institution. Ifølge Politikens 
oplysninger er nogle pædagoger så utryg- 
ge ved, at systemet skaber en stigmatise- 
ring af børnene, at de indtaster alle som 
grønne, selv om det ikke er sandt. 

»Vi har ikke sendt noget ud til forældre- 
ne om den her nye registrering. Og alt det 
med data har vi ikke fået noget at vide om 
fra forvaltningen«, siger en institutionsle- 
der, som også ønsker at være anonym. 

Børns Vilkår finder den manglende 
åbenhed »meget alvorlig og kritisabel«: 

»Kommunerne spænder ben for sig 
selv, når registreringen sker bag om ryg- 
gen på forældrene. Pædagogerne skal ar- 


bejde tæt sammen med forældrene, hvad 
enten børn trives eller ikke«, siger senior- 
konsulent Bente Boserup. 

Ifølge loven har 
forældrene krav på 
at blive oplyst om 
registreringen, om 


Som forælder formålet, hvem der 

villejeg blive bar adgang, og 

rasende vornår data slet- 
. tes. 

Pædagog i »Det er et brud 

København på oplysningsplig- 


ten i persondatalo- 

ven, og det er problematisk - også rent 
etisk. Hvis borgere skal have tillid til, at 
personoplysninger behandles ordentligt, 
er det første skridt at vide, at data overho- 
vedet behandles. Hvis der ikke er transpa- 
rens, undergraves tilliden til systemet«, si- 
ger Ayo Næsborg-Andersen, postdoc ved 
Syddansk Universitet og ekspert i dataret. 
I alt 20 kommuner bruger det samme 
Topi-system fra Rambøll. I Viborg og Es- 
bjerg Kommune, som Politiken har un- 


dersøgt, er forældrene heller ikke blevet 
informeret lovmæssigt om vilkår og ret- 
tigheder. Begge kommuner beklager. 

»Vi har nu sat alt på pause omkring triv- 
selsundersøgelser. Jeres artikler har gjort, 
at vi har igangsat et serviceeftersyn på det 
hele. Min bekymring er, at forældre kan 
miste tilliden til vores gode hensigter«, si- 
ger Jørn Henriksen, børne- og kulturdi- 
rektør i Esbjerg Kommune. 

I København erkender forvaltningen, 
at »det er helt tydeligt, at persondatalo- 
ven ikke er overholdt i alle forhold«. 

»Forældre har naturligvis krav på at bli- 
ve informeret om, hvordan forvaltningen 
opbevarer trivselsvurderinger af deres 
barn. Det er godt, at forvaltningen allere- 
de eri fuld gang med at rette op på forhol- 
dene, og den proces følger jeg«, skriver 
børne- og ungdomsborgmester Jesper 
Christensen (S) i en mail til Politiken. 
jakob.sorgenfri@pol.dk 


Trivselsindsats uden etik giver … 
Tema side 8 


Tillidsmand: 
Udlændinge- 
stramninger 
bidrager til 
enormt 
arbejdspres 
i Inger 
Støjbergs 
ministerium 


Inger Støjberg måtte i går i et samråd erkende, at alvorligt syge udlændinge er blevet udvist på grund af fejl begået i hendes ministerium. Efter samrådet udtaler tillidsmand i Udlændinge- og Integrationsministeriet, Marie 
Louise Gammelgård-Larsen, at medarbejderne har været under »et enormt stort arbejdspres« på grund af de mange udlændingestramninger, som Støjberg har gennemført. Foto: Jens Astrup/Ritzau Scanpix 

Ulovligt 
udsendt 


Støjbergs ministerium 
overtræder igen loven. 


| 7 ar det med vilje - eller var 
det blot udtryk for en bekla- 
gelig fejltagelse fra embeds- 
værket? 

Det er spørgsmålet, efter at ud- 
lændinge- og integrationsminister 
Inger Støjberg (V) i går indrømme- 
de, at Danmark siden slutningen af 
2016 har udvist en række alvorligt 
syge asylansøgere i strid med en 
dom fra Den Europæiske Menne- 
skerettighedsdomstol. 

Som afdækket af Radio24Syv og 
Dagbladet Information har de dan- 
ske myndigheder i det seneste år 
udvist mindst 11 syge asylansøgere, 
selv om der ikke var sikkerhed for, 
at de kunne få den rette behand- 
ling i deres hjemland. 

Det, besluttede menneskerets- 
domstolen i Strasbourg i en princi- 
piel dom i december 2016, er i strid 
med Den Europæiske Menneske- 
rettighedskonvention, men det er 
først i denne måned, at Danmark 
har rettet sin praksis ind. 

I går beklagede Inger Støjberg 
fejlen og lagde skylden på embeds- 
folkene, der ifølge ministeren ikke 
har været opmærksomme på dom- 
mens principielle betydning. 

Det skortede ellers ikke på advar- 
sler og oplysninger. Allerede i janu- 
ar 2017 fremhævede Udlændinge- 
styrelsen - der hører under Støj- 
bergs eget ministerium -i et notat 
pointerne fra dommen, og i løbet 
af 2017 blev ministeriet gentagne 
gange advaret om, at praksis skulle 
ændres. Men intet skete. 


DET ER LANGTFRA første gang, at In- 
ger Støjberg og hendes embedsfolk 
er gået for vidt i iveren efter at føre 
en benhård flygtningepolitik. 

Tidligere har Ombudsmanden 
kritiseret både den tvangsmæssige 
adskillelse af de såkaldte barnebru- 
de fra deres mænd og indryknin- 
gen af skræmmeannoncer om Dan- 
marks flygtningepolitik i en række 
libanesiske aviser. 

Den seneste sag indtræder der- 
med i et bekymrende mønster af 
lovløshed, og det vil kun være godt, 
hvis Ombudsmanden gør alvor af 
sine overvejelser om at undersøge 
denne nye sag nærmere. 

I går erklærede Inger Støjberg, at 
ministeriet nu vil etablere en ny en- 
hed, som skal følge tæt med i ud- 
viklingen afinternational ret og 
nye domme på området. 

At det ikke allerede er en fuld- 
kommen integreret del af ministe- 
riets praksis, kan man undre sig en 
del over. Men med den nye enhed 
vil der i det mindste ikke længere 
være nogen undskyldning. Over- 
træder Danmark fremover regler- 
ne, vil Støjberg ikke kunne gemme 
sig bag manglende viden. mr 

POLITI! 


Orienteringsaften 
den 17. januar kl. 19.30 


Kom og oplev stemningen med dine forældre, og hør om 
de mange muligheder Rungsted Gymnasium giver dig! 


ER DU KLAR TIL DE 
TRE BEDSTE ÄR 
I DIT LIV? 

